Аԥсуа ҽааӡаҩцәа рҽыҩқәа Краснодар аԥхьахә ҭыԥқәа ааныркылеит
09:20 03.07.2022 (ирҿыцуп: 08:58 04.07.2022)
© Sputnik / Виталий ТимкивОткрытие скакового сезона в Краснодаре
© Sputnik / Виталий Тимкив/
Аԥхьахә ҭыԥқәа рзы 13 ҽырыҩра мҩаԥысит, еиԥхныҩлон ашьацқьа злоу англызи арабтәии аҽыҩжәлақәа.
АҞӘА, ԥхынгәы 3 – Sputnik. Аԥснытәи аҽааӡаҩцәа рыҽқәа Краснодар аԥхьахә ҭыԥқәа ргеит аҽырыҩра амш "Большой приз для кобыл (Оаks)" ("Аҽанқәа рзы аԥхьахә ду") аҳәаақәа ирҭагӡаны, абри атәы аанацҳауеит Аԥсны аҿари аспорти русқәа рзы Аҳәынҭеилакы.
Адгәыр Ԥачалиа иҽыҩ Аԥсны Голд 1400 метра иҟоу абжьаӡараҟны быжь-ҽык драԥыҩланы актәи аҭыԥ ааннакылеит, еиԥхныҩлон ҩышықәса зхыҵуаз араб шьа злоу ақьақәақәеи аҽанқәеи.
Аслан Камлиа иҽы Скаи Лорд 2000 метра иҟоу абжьаӡараҟны аҩбатәи аҭыԥ ааннакылеит, еиԥхныҩлон ԥшьышықәса зхыҵуази еиҳази ашьацқьа злоу англыз ҽыҩжәлақәа.
Иара убас, аԥсуа ҽааӡаҩ Нодар Цәышба иҽы Бзоу абыжьбатәи аҭыԥ иаԥсахеит 1600 метра иҟоу абжьаӡараҟны, иҩуан хышықәса зхыҵуази еиҳази ашьацқьа злоу англыз ҽыҩжәлақәа рыбжьара.